אליה (זמרת)

אליה דנה הוטון (אנגלית: Aaliyah Dana Haughton‏; 16 בינואר 1979 – 25 באוגוסט 2001), הידועה כאליה, הייתה זמרת, רקדנית, שחקנית ודוגמנית אמריקאית, אשר אלבומיה נמכרו ב-32 מיליון עותקים ברחבי העולם. אליה הייתה אחת מהזמרים הצעירים המוכרים בשנות ה-90. סגנונה המוזיקלי מתמצת במידה רבה את סוגת הרית'ם אנד בלוז בשנות ה-90. אליה הוטון נולדה ב-16 בינואר 1979 בברוקלין, ניו יורק. מגיל 10 השתתפה במבחני בד שונים, בין השאר הופיעה בתוכנית הכישרונות "Star Search". שמה תואר כגרסה נשית של השם הערבי "עלי״ ומשמעותו "הגבוהה ביותר, הנעלה ביותר, הטובה ביותר". ללא קשר למוצאה, הזמרת מאוד חיבבה את שמה השמי, הביעה בו תמיכה בכך שקראה לו "יפה" וטענה כי היא מאוד גאה בו. בגיל 14, הפגיש דודה של אליה בינה לבין זמר הרית'ם אנד בלוז אר קלי, שהבחין בכישרונה והפיק את אלבומה הראשון. אלבומה הראשון של אליה, Age Ain't Nothing but a Number יצא בשנת 1994 דרך חברת התקליטים ג'ייב רקורדס והופק כולו על ידי אר קלי ואליה עצמה. הסינגל הראשון "Back & Forth" הגיע למקום ה-5 במצעד הפזמונים האמריקאי בילבורד הוט 100 ולאחר מכן הגיעו עוד 2 להיטים לרשימת עשרת המובילים במצעד. האלבום זכה גם להצלחה מסחרית וכ-8 מיליון מעותקיו נמכרו לציבור. שנתיים לאחר הצלחת האלבום הראשון חזרה אליה להקלטת האלבום השני והפעם על רוב השירים עבדה עם המפיקים מיסי אליוט וטימבלנד. האלבום השני, One in a Million, יצא דרך חברת התקליטים אטלנטיק רקורדס והסינגל הראשון "If Your Girl Only Knew" הגיע למקום ה-11 במצעד הבילבורד. האלבום הגיע למקום ה-18 בשבוע הראשון לצאתו והוא מכר מעל ל-11 מיליון עותקים. לאחר מכן, הקליטה אליה שירים למספר פסקולים מצליחים כמו "Journey to the Past" לסרט "אנסטסיה" וחמישה שירים לפסקול של הסרט "ד"ר דוליטל", בהם הסינגל "?Are You That Somebody‏" שזכה להצלחה. בתחילת שנות ה-2000 הופיעה לראשונה בסרט קולנוע בשם "רומיאו חייב למות" לצדו של ג'ט לי. אליה הקליטה לפסקול הסרט מספר שירים, בהם "I Don't Wanna" שיצא כסינגל פרומו. ההצלחה הגדולה הגיעה כאשר יצא הסינגל "Try Again" שהופק על ידי טימבלנד. בפעם הראשונה הגיע שיר של אליה למקום הראשון במצעד הבילבורד והוא נשאר שם במשך חמישה שבועות. השיר הגיע למקום הראשון במצעדים דומים במדינות נוספות. שנה לאחר השתתפותה בסרט, הוציאה אליה את אלבומה השלישי שנושא את שמה. הסינגל הראשון נכשל, אך כישלונו לא העיב על האלבום, שהגיע למקום הראשון במכירות בארצות הברית. רוב האלבום הופק על ידי Static Major ו-3 שירים הופקו על ידי טימבלנד. "More than a Woman" יצא באירופה ובאסיה כסינגל שני, ו-"Rock the Boat" יצא כסינגל בארצות הברית ובריטניה. הקליפ לשיר "Rock the Boat" צולם באיי הבהאמה. לאחר צילומי הקליפ עלתה אליה ופמליתה לטיסת חזרה לפלורידה. המטוס התרסק זמן קצר אחרי שהמריא. אליה, שאר הנוסעים והטייס מתו. "Rock the Boat" הגיע למקום ה-2 במצעד הבילבורד האורבני ולמקום ה-14 במצעד הבילבורד הוט 100. הסינגל הרביעי שיצא מהאלבום היה "I Care 4 U". השיר הגיע למקום ה-16 במצעד הבילבורד המרכזי ולמקום ה-3 במצעד הבילבורד האורבני. האלבום Aaliyah נמכר בכ-12 מיליון עותקים. באוגוסט 2001, חשו אנשי חברות התקליטים וירג'ין ובלאקראונד כי קצב המכירות אינו משביע רצון ובקשו מהזמרת להוציא במהירות סינגל וקליפ חדשים. אליה וצוותה טסו לבהאמה לצילומי הקליפ "Rock The Boat". בדרכם חזרה לארצות הברית, זמן קצר לאחר ההמראה, התרסק מטוס הססנה 402B שלהם, ואליה ושמונת אנשי הצוות נספו. חקירת ההתרסקות העלתה כי בדמו של הטייס היו שאריות קוקאין ואלכוהול והמטוס כנראה נשא משקל יתר של ציוד. אליה השתתפה בסרט מלכת הארורים (אנ') שיצא בשנת 2002, אך מכיוון שנהרגה בתאונת מטוס בדרכה חזרה מהקלטות באיי בהאמה שאירעו במהלך צילומי הסרט, נאלצו מפיקי הסרט להשתמש בהנפשה והולוגרמה לצורך המשך צילומי הסצנות בהשתתפותה. 1994: Age Ain't Nothing but a Number 1996: One in a Million 2001: Aaliyah 2002: I Care 4 U 2005: Ultimate Aaliyah אתר האינטרנט הרשמי של אליה אליה, ברשת החברתית פייסבוק אליה, ברשת החברתית אקס (טוויטר) אליה, ברשת החברתית אינסטגרם אליה, סרטונים בערוץ היוטיוב אליה, במסד הנתונים הקולנועיים IMDb (באנגלית) אליה, באתר AllMovie (באנגלית) אליה, באתר Rotten Tomatoes (באנגלית) אליה, באתר Metacritic (באנגלית) אליה, במסד הנתונים הקולנועיים KinoPoisk (ברוסית) אליה, באתר אפל מיוזיק (באנגלית) אליה, באתר ספוטיפיי אליה, באתר סאונדקלאוד (באנגלית) אליה, באתר Last.fm (באנגלית) אליה, באתר AllMusic (באנגלית) אליה, באתר MusicBrainz (באנגלית) אליה, באתר דיזר אליה, באתר Yandex.Music (ברוסית) אליה, באתר Discogs (באנגלית) אליה, באתר Songkick (באנגלית) אליה, באתר Genius אליה, באתר SecondHandSongs אליה, באתר MOOMA (בארכיון האינטרנט) אליה, באתר בילבורד (באנגלית) אליה, באתר טיידל (באנגלית) אליה, באתר אמזון מיוזיק Aaliyah: 1979-2001, Rolling Stone, 11-10-2001 CARVELL WALLACE, THE UNKNOWABLE AALIYAH, MTV, 13-5-2016 עמי פרידמן, ההבטחה שהתפוצצה: המוות הטרגי של אליה, באתר ynet, 24 באוגוסט 2018 אליה, באתר "Find a Grave" (באנגלית) עמי פרידמן, אולי טיסה לא היתה רעיון טוב כל כך, באתר ynet, 17 בדצמבר 2013